През 1924 г. заедно с неколцината си другари се присъединява към Хасковската окръжна политическа чета „Христо Ботев“ организирана от БКП. През есента на същата година става член на БКП. Заместник-командир и командир на четата. По това време се оформя една симбиоза, в рамките на която БКП се опитва, често неуспешно, да индоктринира местни банди с идеи за класова борба, справедливост за бедните и отмъщение за чорбаджиите-изедници. След атентата в църквата „Света Неделя“ (1925) четата се разделя и отделни групи преминават в Турция, Гърция и Югославия.